Informácie o voľnom pracovnom mieste

Školský psychológ

Gymnázium, Ľ. Štúra 26, 07101 Michalovce zverejňuje informácie o voľnom pracovnom mieste na pozíciu školský psychológ. Jedná sa o hlavný pracovný pomer – 100% úväzok s termínom nástupu 1.9.2020 (doba určitá – do 31.8.2022).

Kategória a podkategória: odborný zamestnanec – školský psychológ

Kvalifikačné predpoklady:

Kvalifikačné predpoklady na výkon pracovnej činnosti odborného zamestnanca v kategórii školský psychológ podľa Vyhlášky MŠ SR č. 1/2020 Z. z. o kvalifikačných predpokladoch pedagogických zamestnancov a odborných zamestnancov.

Iné požiadavky:

* bezúhonnosť,
* zdravotná spôsobilosť,
* ovládanie štátneho jazyka,
* flexibilita, iniciatíva, samostatnosť, kreativita,
* zodpovedný prístup k práci,
* schopnosti organizačné a komunikačné,
* schopnosť aktívne reagovať a riešiť problémy.

Požadované doklady:

* žiadosť o účasť na pracovnom pohovore (s uvedeným telefónnym číslom),
* profesijný životopis,
* kópia dokladov o dosiahnutom vzdelaní,
* odpis z registra trestov,
* súhlas uchádzača so spracovaním osobných údajov podľa zákona č.18/2018 Z.z. o ochrane osobných údajov pre potreby pracovného pohovoru.

Forma odmeňovania:

* nástupný plat v zmysle zákona č. 138/2019 Z. z. o pedagogických zamestnancoch a odborných zamestnancoch, zákona č.  553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov  vo výške minimálne 976,50 € v závislosti od platovej triedy a odpracovaných rokov pri plnom úväzku.

Žiadosť s priloženými dokladmi je potrebné doručiť poštou alebo mailom s označením „Pracovný pohovor – školský psychológ “ najneskôr do 2.6.2020 na adresu skola@gymnmi.svcmi.sk

Na pracovný pohovor budú pozvaní len vybraní uchádzači, ktorí spĺňajú kvalifikačné predpoklady a iné kritéria v súvislosti s obsadzovaným voľným pracovným miestom.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač  neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.

Voľné pracovné miesto vzniklo na základe zapojenia školy do národného projektu „Pomáhajúce profesie v edukácii detí a žiakov“, ktorý realizuje Metodicko-pedagogické centrum.

Kontaktná osoba: PaedDr. Adriana Petrová, PhD., riaditeľka školy

Telef. kontakt: 056/6441346

email: skola@gymnmi.svcmi.sk

Michalovce, 19.5.2020